Ίνγκριντ Μπάχερ

Η **Ίνγκριντ Μπάχερ** ()  (γεννήθηκε στις 24 Σεπτεμβρίου 1930 στο Ρόστοκ ) είναι Γερμανίδα συγγραφέας, υπήρξε μέλος της Ομάδας 47 και πρόεδρος του PEN Γερμανίας. 

## Βιογραφία
Η Ίνγκριντ Μπάχερ είναι δισέγγονη του Τέοντορ Στορμ. Γεννήθηκε το 1930 στο Ρόστοκ, ο πατέρας της ήταν χημικός και καθηγητής πανεπιστημίου. Κατά τη διάρκεια της παιδικής της ηλικίας έζησε στο Βερολίνο, πριν μετακομίσει στο Λύμπεκ κατά τα τελευταία χρόνια του Β' Παγκοσμίου Πολέμου στο σπίτι των παππούδων της. Σπούδασε στην Ανώτατη Σχολή Μουσικής και Θεάτρου του Αμβούργου και άρχισε να εργάζεται ως δημοσιογράφος από το 1949 και μετά.

Κατά τη δεκαετία του 1950 ταξίδεψε στη Φινλανδία, την Κεντρική και Νότια Αμερική και άρχισε να γράφει ταξιδιωτικά κείμενα και άλλα πεζά. Από το 1958 και μετά, ήταν ένα από τα λίγα γυναικεία μέλη της Ομάδας 47,  της σημαντικότερης ομάδας Γερμανών συγγραφέων μεταπολεμικά.

Από το 1960 έως το 1967 έζησε στη Ρώμη, αρχικά ως υπότροφος στη Βίλα Μάσιμο και στη συνέχεια ως δημοσιογράφος. Στη συνέχεια, εγκαταστάθηκε στο Μόναχο, στο Κρέφελντ και τελικά μετακόμισε στο Ντίσελντορφ. Από το 1949 έως το 1962, ήταν παντρεμένη με τον ηθοποιό, σκηνοθέτη και συγγραφέα Χανς Ντίτερ Σβάρτσε, με τον οποίο απέκτησε μία κόρη. Από το 1966, είναι παντρεμένη με τον ζωγράφο Ούλριχ Έρμπεν, με τον οποίο έχει τρία παιδιά. Zει στο Ντίσελντορφ και στην Ιταλία.

Είναι μέλος του Συνδέσμου Γερμανών Συγγραφέων από το 1971. Από το 1982 ήταν μέλος του Κέντρου PEN της Ομοσπονδιακής Δημοκρατίας της Γερμανίας, του οποίου εξελέγη πρόεδρος τον Μάιο του 1995. Τον Νοέμβριο του 1996, ανακοίνωσε την παραίτησή της και αποχώρησε από το PEN σε ένδειξη διαμαρτυρίας για τη συζήτηση σχετικά με τη συγχώνευση των κέντρων PEN της Δυτικής και Ανατολικής Γερμανίας. Από τον Ιούνιο του 2022, είναι ιδρυτικό μέλος του PEN Βερολίνου. 

Διετέλεσε πρόεδρος της Εταιρείας Χάινριχ Χάινε από το 2002 έως το 2004. Από το 2013, είναι επίτιμο μέλος της Εταιρείας Έλζε Λάσκερ-Σύλερ.

Η Ίνγκριντ Μπαχέρ γράφει βιβλία για νέους, ταξιδιωτικά ημερολόγια και μυθιστορήματα, καθώς και ραδιοφωνικά και τηλεοπτικά θεατρικά έργα για δημόσιους ραδιοτηλεοπτικούς φορείς όπως το ZDF.

## Βραβεία και τιμητικές διακρίσεις

* 1960: Υποτροφία στη Βίλα Μάσιμο, Ρώμη
* 1961: Βραβείο της πόλης του Ντίσελντορφ
* 1964: Υποτροφία Βερολίνου από τον Πολιτιστικό Κύκλο της Ομοσπονδίας Γερμανικών Βιομηχανιών
* 1982: Υποτροφία Λογοτεχνίας Βρανδεμβούργου
* 1986: Λογοτεχνικό Βραβείο του GEDOK
* 1989: Βραβείο Τέχνης Ντίσελντορφ
* 1995: Βραβείο Πολιτισμού Φέρντιναντ Λάνγκε

## Έργα (επιλογή)
 
* 1958: *Lasse Lar oder Die Kinderinsel - Λάσε Λαρ ή Το νησί των παιδιών*
* 1958: *Ein Weihnachtsabend - Παραμονή Χριστουγέννων*
* 1959: *Schöner Vogel Quetzal*
* *1961: Karibische Fahrt - Κρουαζιέρα στην Καραϊβική*
* *1964: Ich und ich -  Εγώ και εγώ*
* 1972: *Verletzung - Τραυματισμός. Τηλεοπτική ταινία*
* 1976: *Das war doch immer so - Ήταν πάντα έτσι*
* 1978: *Unterwegs zum Beginn -  Στο δρόμο για την αρχή*
* 1979: *Das Karussell des Einhorns - Το καρουζέλ του μονόκερου*
* 1979: *Morgen werde ich fliegen - Αύριο θα πετάξω*
* 1980: *Das Paar - Το ζευγάρι*
* 1982: *Woldsen oder Es wird keine Ruhe geben* *- Βόλντσεν ή Δεν θα υπάρξει ανάπαυση*
* 1986: *Die Tarotspieler* *- Οι παίκτες των ταρώ*
* 1993: *Assisi verlassen - Φεύγοντας από την Ασίζη*
* 1995: *Schliemanns Zuhörer - Οι ακροατές του Σλήμαν*
* 2001: *Sarajewo 96 - Σαράγιεβο 96*
* 2003: *Sieh da, das Alter - Κοιτάξτε, τα γηρατειά*
* 2005: *Der Liebesverrat - Η προδοσία της αγάπης*
* 2010: *Das Kind und die Katze - Το παιδί και η γάτα*
* 2011: *Die Grube* *- Ο λάκκος*
* 2013: *Theodor Storm fährt nach Würzburg und erreicht seinen Sohn nicht, obwohl er mit ihm spricht - Ο Τέοντορ Στορμ ταξιδεύει στο Βίρτσμπουργκ και δεν μπορεί να φτάσει στον γιο του, παρόλο που του μιλάει*
* 2019: *Robert oder Das Ausweichen in Falschmeldungen - Ρόμπερτ ή Η αποφυγή ψευδών ειδήσεων* 

## Παραπομπές


Κατηγορία:Γερμανοί μυθιστοριογράφοι
Κατηγορία:Γερμανοί διηγηματογράφοι
Κατηγορία:Γερμανοί θεατρικοί συγγραφείς